Zoznam slovenských rektorov aktuálne vo funkcii

Rektori vysokých škôl na Slovensku sú volení na 4 roky a to v čase keď predchádzajúcemu rektorovi končí funkčné obdobie. Proces voľby akademickým senátom (termín vyhlasuje predseda akademického senátu) môže trvať rôzne dlho a preto sú rektori vo funkcii od rôznych dátumov. Celkový počet vysokých škôl všetkých typov na Slovensku (bez zahraničných) je 35. Slovenské rektorky a rektori vysokých škôl sú v čase trvania funkcie členmi Slovenskej rektorskej konferencie (SRK). Zoznam SRK v januári 2020 obsahoval 32 rektorov a rektoriek. Tí sú členmi SRK automaticky (pokiaľ im trvá funkcia, ak škola nemá rektora vo funkcii nemá zástupcu v SRK), ak sa členstva dobrovoľne nevzdajú. Dvaja rektori súkromných vysokých škôl, ktoré sú uvedené na stránkach SRK, boli do zoznamu doplnení z iných zdrojov. Z 35 rektorov slovenských VŠ bolo v januári 2020 osem rektoriek. V júni 2020, po tom čo vláda odňala štátny súhlas Akadémii médií  je z 34 rektorov 7 rektoriek. Tak ako rektorov volí akademický senát, tak aj procedurálne podobne môže podať návrh na odvolanie rektora. Pred ukončením zákonného 4 ročného funkčné obdobia, tak má senát v súlade so Zákonom o vysokých školách, urobiť vždy, ak bol rektor právoplatne odsúdený za úmyselný trestný čin alebo ak  mu bol uložený nepodmienečný trest odňatia slobody alebo ak rektor požiada o uvoľnenie z funkcie. 17. novembra 2020 niektoré rektori a rektorky oznámili vznik nezávislej Alternatívnej platformy slovenských rektoriek a rektorov.

## Verejné vysoké školy
* prof. MgA. Ing. Michal Murin, ArtD.; rektor Akadémie umení v Banskej Bystrici
* prof. Ing. Ferdinand Daňo, PhD.; rektor Ekonomickej univerzity v Bratislave
* doc. Ing. Jaroslav Demko, CSc.; rektor Katolíckej univerzity v Ružomberku
* Dr. h. c. prof. PhDr. Peter Kónya, PhD.; rektor Prešovskej univerzity v Prešove
* doc. Ing. Klaudia Halászová, PhD., rektorka Slovenskej poľnohospodárskej univerzity v Nitre
* Dr. h. c., prof.h.c., prof. Dr. Ing. Oliver Moravčík; rektor Slovenskej technickej univerzity v Bratislave
* Dr. h. c. prof. Ing. Stanislav Kmeť, CSc.; rektor Technickej univerzity v Košiciach
* Dr. h. c. prof. Ing. Rudolf Kropil, PhD.; rektor Technickej univerzity vo Zvolene
* doc. Ing. Jozef Habánik, PhD.; rektor Trenčianskej univerzity Alexandra Dubčeka v Trenčíne
* prof. ThLic. Miloš Lichner, D.Th.; poverený rektor Trnavskej univerzity v Trnave
* Dr. habil. PaedDr. György Juhász, PhD.; rektor Univerzity J. Selyeho v Komárne
* prof. JUDr. Marek Števček, DrSc.; rektor Univerzity Komenského v Bratislave
* prof. RNDr. Libor Vozár, CSc.; rektor Univerzity Konštantína Filozofa v Nitre
* doc. Ing. Vladimír Hiadlovský, PhD.; rektor Univerzity Mateja Bela v Banskej Bystrici
* prof. MUDr. Daniel Pella, PhD.; rektor Univerzity Pavla Jozefa Šafárika v Košiciach
* prof. Mgr. Katarína Slobodová Nováková, PhD.; rektorka Univerzity sv. Cyrila a Metoda v Trnave
* Dr. h. c. prof. MVDr. Jana Mojžišová, PhD.; rektorka Univerzity veterinárskeho lekárstva a farmácie v Košiciach
* doc. Mária Heinzová, ArtD.; rektorka Vysokej školy múzických umení v Bratislave
* doc. Mgr. Bohunka Koklesová, PhD.; rektorka Vysokej školy výtvarných umení v Bratislave
* prof. Ing. Jozef Jandačka, PhD.; rektor Žilinskej univerzity v Žiline

## Štátne vysoké školy
* doc. Ing. Jozef Puttera, CSc.; rektor Akadémie ozbrojených síl M. R. Štefánika v Liptovskom Mikuláši
* Dr. h. c. prof. JUDr. Lucia Kurilovská, PhD.; rektorka Akadémie Policajného zboru v Bratislave
* prof. MUDr. Peter Šimko, CSc.; rektor Slovenskej zdravotníckej univerzity v Bratislave

## Súkromné vysoké školy
* doc. Samuel Abrahám, PhD., rektor Bratislavskej medzinárodnej školy liberálnych štúdií
* prof. PhDr. Egon Krák, ArtD.; rektor Hudobnej a umeleckej akadémie Jána Albrechta v Banskej Štiavnici
* Dr. h. c. prof. Ing. Juraj Stern, PhD.; rektor Paneurópskej vysokej školy
* doc. PaedDr. Tomáš Lengyelfalysy, PhD., rektor Vysokej školy Dubnický technologický inštitút v Dubnici nad Váhom
* Dr h. c. prof. Ing. Viera Cibáková, CSc.; rektorka Vysokej školy ekonómie a manažmentu verejnej správy v Bratislave
* Dr.h.c. prof. Ing. Edita Hekelová, PhD.; rektorka Vysokej školy manažmentu
* Dr. h. c. doc. PaedDr. Marek Storoška, PhD., rektor Vysokej školy medzinárodného podnikania ISM Slovakia v Prešove
* Dr. h. c. mult. prof. MUDr. Vladimír Krčméry, DrSc., rektor Vysokej školy zdravotníctva a sociálnej práce sv. Alžbety v Bratislave
* Dr.h.c. doc. Ing. Peter Lošonczi, PhD., rektor Vysokej školy bezpečnostného manažérstva v Košiciach

## Súkromné vysoké školy, ktorých rektor/ka nie je v zozname SRK
* Peter Plavčan ; rektor. Vysoká škola Danubius

## Poslední rektori zaniknutých univerzít
* V júni 2020  vláda odňala štátny súhlas Akadémii médií, odborná vysoká škola mediálnej a marketingovej komunikácie v Bratislave, kde bola rektorkou prof. Mgr. art. Božidara Turzonovová, PhD.
* doc. RNDr. Ing. Jozef Minďaš, PhD., rektor zaniknutej Stredoeurópskej vysokej školy v Skalici

## Odvolávaný

* Rektor Slovenskej technickej univerzity v Bratislave Miroslav Fikar 26. októbra 2020 navrhol Akademický senát STU odvolať. Proces odvolania a rozhodnutie AS STU preverovalo niekoľko mesiacov aj Ministerstvo školstva. Prezidentka odvolala Fikara z funkcie 22. apríla 2021.

## Referencie

## Pozri aj
* Zoznam vysokých škôl na Slovensku